  Туспуктэм: Майя Бывальцева Майя Бывальцева Россиын 2023-тӥ арез Дышетӥсьлэн но нодъясьлэн аренызы ялӥзы. Со сярысь косэтэз кунлэн азьмуртэз Владимир Путин кинюртӥз. Ужкагаз эрикрадо ивортодэтэн нимлыко интернет-порталын поттэмын. Кызьы пусъемын ужкагазын, Дышетӥсьлэн но нодъясьлэн арзэ ортчытозы дышетон удысын ужасьёслэсь нимысьтыз инлыксэс (статус) пусъён понна. Куинь толэзь ӵоже Россиысь кивалтэт арез ортчытонъя радъясь комитет кылдытыны, ужан радлык дасяны но юнматыны кулэ. Улосвыл тӧрлыкъёслы Дышетӥсьлэн но нодъясьлэн арез улсын ужрадъёс ортчытъяны ӵектэмын. Тодэ вайытом, Ижкарысь Кузебай Герд нимо йӧскалык гимназиысь историяя но обществознаниея удмурт дышетӥсь Артём Малинин «Учитель года России – 2022» вожвылъяськонын Удмуртилэсь данзэ утёз. Тегъёс: дышетӥсьёс ВладимирПутин Россия  